<classify> LIGI Kuu ya soka ya wanawake Tanzania Bara inatarajiwa kuendelea leo kwa michezo sita kuchezwa katika viwanja vya miji tofauti.TSC Queens ambayo mchezo uliopita iliifunga Marsh Queens kwa mabao 2-1 itaikaribisha Sisterz ya Kigoma ambayo mchezo uliopita ilipoteza kwa mabao 3-0 kwenye Uwanja wa Gwambina, Mwanza Alliance Girls ambayo ilishinda mchezo uliopita itacheza na Marsh Queens ambayo ilipoteza mchezo uliopita kwenye Uwanja wa Nyamagana, Mwanza.Mlandizi Queens itacheza na Ruvuma Queens. Mechi ya kwanza Mlandizi iliifunga Panama Girls mabao 4-1 Ruvuma kutoka sare ya mabao 2-2 na Simba Queens. Mechi hiyo inatarajiwa kuwa na upinzani mkali kutokana na vikosi vikali vya timu hizo. Simba Queens yenye pointi moja itaialika Panama Queens ambayo haina pointi baada ya kupoteza mchezo uliopita kwa mabao 4-1 katika Uwanja wa Karume, Dar es Salaam.Baobab Queens ya Dodoma itakuwa mwenyeji wa Yanga Princess. Katika mechi za kwanza Baobab ilifungwa na JKT Queens na Yanga iliifunga Tanzanite. Tanzanite leo itakuwa mwenyeji wa mabingwa watetezi JKT Queens katika Uwanja wa Sheikh Amri Abeid Arusha.  <topic>: KITAIFA 